  Виталий Пронин Кылем суббота нуналэ «Глазов арена» йӧ дворецын «Поколениослэн кубоксы - 2017» праздник ортчиз. Ужрадэ люкаськылӥзы Россиысь егит хоккеистъёслэн лигаысьтызы Запад но Восток конфедерациосын шудӥсьёс. Та ужрад сӥземын Россиысь хоккейлэн 70 ар тырмонэзлы. Шаермылэн уйпал столицаяз вуылӥзы Россиысь 48 спортсменъёс. Данъяськымон, Россилэн сборной командаяз та вакытэ шедемын Глазовысь «Прогресс» командаысь защитникъёс Артём Мусалимов но Георгий Тукаев, нападающийёс Фёдор Ведерников но Кирилл Афанасьев.Та ужрадэ «Молодёжка» сериалысь артёръёс Евгений Кулик но Иван Жвакин вуылӥзы. Глазовысь егит хоккеистъёслы мастер-класс возьматӥз СССР-ысь но Россиысь дано тренер Владимир Юрзинов. Восток но Запад командаос куспын шудон 6:0 лыдын йылпумъяськиз. Поколениослэн кубоксы 2-тӥ арзэ Восток конфедерациын кузёяське.УД Туспуктӥз: www.minsport18.udmurt.ru  